Дадатак 4

**Метадычныя рэкамендацыі па педагагічнай падтрымцы арганізацыі дзейнасці ГА «БРПА» ў 2022/2023 навучальным годзе**

У Рэспубліцы Беларусь ажыццяўляецца паслядоўная дзейнасць грамадскіх арганізацый у рамках рэалізацыі дзяржаўнай моладзевай палітыкі, якая грунтуецца на найлепшых традыцыях работы з дзіцячымі і моладзевымі грамадскімі арганізацыямі.

**1. Інфармацыя аб дзейнасці ГА «БРПА».**

Найменне: Грамадскае аб'яднанне «Беларуская рэспубліканская піянерская арганізацыя» (скарочана – ГА «БРПА»).

Дата заснавання: 13 верасня 1990 года.

У гэтым інструктыўна-метадычным пісьме актуалізаваны прыярытэтныя напрамкі выхаваўчай работы з улікам нарматыўных прававых дакументаў, якія рэгламентуюць арганізацыю дзейнасці ГА «БРПА» ў 2022/2023 навучальным годзе: ідэалагічнае, грамадзянскае і патрыятычнае выхаванне, выхаванне інфармацыйнай культуры вучняў, арганізацыя і правядзенне мерапрыемстваў у рамках Году гістарычнай памяці; духоўна-маральнае выхаванне; фарміраванне здаровага ладу жыцця і інш.

ГА «БРПА» мае структурныя падраздзяленні (Саветы ГА «БРПА»), падзеленыя па тэрытарыяльным прынцыпе: Цэнтральны – абласны (Мінскі гарадскі) – раённы (гарадскі) і дзіцячыя калектывы – піянерскія дружыны (установа адукацыі).

Мэта ГА «БРПА» – дапамагчы кожнаму піянеру стаць Грамадзянінам, сваімі справамі і ўчынкамі прыносіць карысць сабе, сваёй сям'і, Радзіме.

Дэвіз ГА «БРПА»: Піянер! Да спраў на карысць Радзімы, да дабра і справядлівасці будзь гатоў!

Адказ: Заўсёды гатовы!

У адпаведнасці са Статутам ГА «БРПА» мае свае сімвалы (сімволіку), зацверджаныя Цэнтральным Саветам ГА «БРПА». Да асноўных сімвалаў адносяцца:

Гальштук піянерскі. Гальштук піянерскі – знак прыналежнасці да арганізацыі, сімвал прыналежнасці кожнага піянера да спраў сваёй арганізацыі, гатоўнасці раздзяліць яе добрую славу і адказнасць.

Тры ўскрайкі гальштука, завязаныя спецыяльным піянерскім вузлом, сімвалізуюць адзінства трох пакаленняў у піянерскай арганізацыі: акцябрат – піянераў – дарослых членаў ГА «БРПА».

Значок акцябрацкі (акцябрацкая зорачка) – нагрудны значок у выглядзе пяціканцовай зорачкі, тры верхнія прамяні якой афарбаваны ў чырвоны, два ніжнія – у зялёны колер. У цэнтры зорачкі – барэльеф карты Рэспублікі Беларусь залацістага колеру. Ад верхніх прамянёў накіроўваюцца ўверх тры языкі полымя, частка першага афарбавана ў чырвоны і зялёны колеры, якія адпавядаюць колерам Дзяржаўнага флага Рэспублікі Беларусь. Зорачка мае акантоўку залацістага колеру.

Значок акцябрацкі (акцябрацкая зорачка) з'яўляецца сімвалам прыналежнасці дзяцей да піянерскай арганізацыі, акцябрацкім калектывам (групам), увасабленнем Легенды аб акцябронку: пуцяводная зорка, пачатак усіх дарог, нязгасальны агонь адважных адкрывальнікаў. Носіцца на левым баку грудзей.

Існуе сістэма прыналежнасці члена ГА «БРПА» да пэўных напрамкаў дзейнасці ГА «БРПА»: піянер-цімуравец (валанцёр), акцябронак-зарнічнік, піянер-юнармеец (зарнічнік), піянер-лідар (гальштук піянерскі лідарскі з белай акантоўкай на адной з акантовак, значок піянерскі).

У ГА «БРПА» дзейнічае дзіцячае самакіраванне:

у піянерскіх дружынах – Савет піянерскай дружыны;

у Саветах усіх узроўняў – дзіцячыя палаты ГА «БРПА».

Дзіцячая палата ГА «БРПА» – гэта сістэма самакіравання ў   
ГА «БРПА» і самаарганізацыі дзяцей у супрацоўніцтве з дарослымі. Распрацавана тыпавая праграма па арганізацыі дзейнасці дзіцячых палат, якую рэкамендавана выкарыстоўваць пры распрацоўцы сваіх рэгіянальных праграм. Установам дадатковай адукацыі дзяцей і моладзі неабходна арганізаваць заняткі ў аб'яднаннях па інтарэсах, правядзенне Школы лідара і інш.

З 2018 года ГА «БРПА» ажыццяўляе рэбрэндынг арганізацыі. Створана нефармальная візуалізацыя арганізацыі для дзяцей і падлеткаў (варыятыўны лагатып, эмблема, слоган, талісман). Падрабязна з брэндбукам можна азнаёміцца па спасылцы [https://brpo.by/vozhatym/press-kit](https://brpo.by/vozhatym/press-kit/).

*Асноўная дзейнасць ГА «БРПА»:*

удзел у фарміраванні і рэалізацыі дзяржаўнай моладзевай палітыкі;

абарона праў і законных інтарэсаў, а таксама прадстаўленне законных інтарэсаў сваіх членаў у дзяржаўных органах і іншых арганізацыях праз Саветы ГА «БРПА», а таксама ва ўзаемадзеянні з іншымі арганізацыямі і грамадскімі аб'яднаннямі;

падтрымка ініцыятыў дзяцей, правядзенне мерапрыемстваў, семінараў, канферэнцый і форумаў, арганізацыя аздараўленчых і экалагічных лагераў, конкурсаў, спаборніцтваў, фестываляў, Злётаў, у тым ліку міжнародных, накіраваных на дасягненне статутных мэт ГА «БРПА»;

распрацоўка і ажыццяўленне адукацыйных, сацыяльных і іншых дзіцячых і моладзевых праграм і праектаў, якія не супярэчаць заканадаўству Рэспублікі Беларусь;

садзейнічанне развіццю міжнароднага дзіцячага супрацоўніцтва;

дапамога членам ГА «БРПА» ў арганізацыі іх вольнага часу шляхам правядзення мерапрыемстваў, накіраваных на фізічнае, духоўна-маральнае, культурнае развіццё дзяцей і падлеткаў.

*Членства ў ГА «БРПА»*

Акцябронак – член арганізацыі ва ўзросце ад 7 да 10 гадоў. Навічок у піянерскіх справах, гатовы прыняць і працягнуць традыцыі і гісторыю Піянерыі. Прыём у арганізацыю вучняў I ступені агульнай сярэдняй адукацыі праводзіцца ва ўрачыстай абстаноўцы на Зборы дружыны адначасова з рытуалам прысваення звання «акцябронак». Акцябраты маюць свае правілы: [https://brpo.by/oktjabrjata](https://brpo.by/oktjabrjata/).

Піянер – член арганізацыі ад 10 да 14 гадоў, першы, першапраходзец, першаадкрывальнік, наватар, які ідзе наперадзе. Прыём у піянеры праводзіцца ва ўрачыстай абстаноўцы.

Піянер – званне члена Беларускай рэспубліканскай піянерскай арганізацыі. У піянераў ёсць законы і традыцыі: [https://brpo.by/pionery-2](https://brpo.by/pionery-2/).

Піянерскі важаты – званне дарослага члена ГА «БРПА», кіраўніка піянерскай дружыны. Піянерскі важаты з'яўляецца пазаштатным супрацоўнікам арганізацыі.

На працягу кожнага навучальнага года ў арганізацыі, на ўсіх яе ўзроўнях, паспяхова рэалізуецца больш за 200 праектаў для дзяцей і падлеткаў. Укараняюцца новыя формы і метады работы з дзецьмі. Кожны праект мае сваё лога: <https://brpo.by/events-list>.

Штогод размяшчаюцца ўсе палажэнні праектаў ГА «БРПА»: <https://brpo.by/vozhatym/pedagogam/#1565544311551-e23644b6-1612>.

Конкурсы і праекты ГА «БРПА» праводзяцца па вертыкалі (установа адукацыі – раён – вобласць – рэспубліка).

*Навучанне актыву ГА «БРПА»*

Вучэбныя платформы ГА «БРПА» размешчаны на афіцыйным сайце ГА «БРПА»: [https://brpo.by/vozhatym](https://brpo.by/vozhatym/).

Для азнаямлення і хуткага пошуку патрэбных дакументаў і матэрыялаў на галоўнай старонцы сайта створана **інфармацыйна-адукацыйная платформа «Важатым»**, дзе публікуецца інфармацыя па раздзелах: «Гісторыя ГА “БРПА”», «Навіны», «Метадычная скарбонка», «Дакументы», «Кантакты» і інш. Тут прадстаўлены ўсе метадычныя дапаможнікі для арганізатараў піянерскага руху: <https://brpo.by/vozhatym/pedagogam/#1565544311551-e23644b6-1612>.

Сайт дае наведвальнікам самыя апошнія навіны піянерскага руху. Інфармацыя навінавых раздзелаў абнаўляецца некалькі разоў на тыдзень; на сайце бóльшую частку інфармацыі складаюць матэрыялы навін, напісаныя супрацоўнікамі апарату Цэнтральнага Савета ГА «БРПА» і інфармацыйна-аналітычных цэнтраў абласных Саветаў   
ГА «БРПА». У сайт ГА «БРПА» укаранёны вэб-квест для акцябрацкіх груп «Пароль Акцябронак: заваёўнікі вяршынь» – гэта гульнявая платформа для дзяцей.

**З верасня 2021 года** ажыццяўляе дзейнасць інфармацыйна-адукацыйная платформа для піянераў **«Піянеру»**, якую можна знайсці па спасылцы: [https://brpo.by/pioneru](https://brpo.by/pioneru/).

Платформа «Піянеру» з'яўляецца вектарам для дзяцей і бацькоў па асноўных напрамках дзейнасці арганізацыі – з апісаннем, фатаграфіямі, інтэрактыўнымі гульнямі, яркай інфаграфікай, відэа- і мультымедыяпадборамі. Уся інфармацыя сістэматызавана і прадстаўлена так, каб член піянерскай арганізацыі змог без цяжкасцей знайсці інфармацыю па тым напрамку, які яго цікавіць, азнаёміцца з прапанаванымі праектамі і прайсці рэгістрацыю для ўдзелу ў праектах ГА «БРПА». Платформа падзелена на шэсць раздзелаў: «Я – Беларус», «Я – Лідар», «ПраБРПА», «Інфамедыя», «Дабрадзел» і «Медыятэка».

«ПраБРПА» – праекты і блок навін ГА «БРПА». У раздзеле   
«Я – Беларус» піянеры змогуць вывучыць гісторыю, традыцыі, славутасці Радзімы. У дадзеным раздзеле прадстаўлена гугл-карта «Падарожжа Агеньчыка», дзе актывісты арганізацыі наносілі ўнікальныя пункты нашай краіны, якія абавязан наведаць кожны патрыёт для разумення гісторыі станаўлення незалежнай Рэспублікі Беларусь. У раздзеле «Я – Лідар» прадстаўлена работа дзіцячых палат і Саветаў дружын. Тут любы жадаючы знойдзе для сябе кейсы па лідарстве, зможа скачаць карысныя чэк-лісты.

Раздзелы «Медыятэка» і «Інфамедыя» дапамогуць піянерам і акцябратам даведацца аб правілах бяспечных паводзін у інтэрнэт-прасторы, вывучыць відэаўрокі першага адукацыйнага курсу піянерскай арганізацыі.

**2. Нарматыўная прававая аснова дзейнасці ГА «БРПА».**

Дзейнасць ГА «БРПА» ажыццяўляецца на базе ўстаноў агульнай сярэдняй адукацыі і ўстаноў дадатковай адукацыі дзяцей і моладзі з улікам наступных заканадаўчых і нарматыўных прававых дакументаў:

- Закон Рэспублікі Беларусь «Аб правах дзіцяці» ад 19.11.1993   
№ 2570-XII;

- Закон Рэспублікі Беларусь «Аб дзяржаўнай падтрымцы моладзевых і дзіцячых грамадскіх аб'яднанняў у Рэспубліцы Беларусь» ад 09.11.1999 № 305-З;

- Закон Рэспублікі Беларусь «Аб асновах дзяржаўнай моладзевай палітыкі» ад 07.12.2009 № 65-З;

- Пастанова Міністэрства адукацыі Рэспублікі Беларусь ад 15.07.2015 № 82 «Аб зацвярджэнні канцэпцыі бесперапыннага выхавання дзяцей і навучэнскай моладзі»;

- Пастанова Савета Міністраў Рэспублікі Беларусь ад 28.03.2016   
№ 250 «Аб зацвярджэнні Дзяржаўнай праграмы “Адукацыя і моладзевая палітыка” на 2021–2025 гады»;

- Пастанова Міністэрства адукацыі Рэспублікі Беларусь ад 06.07.2011 № 59 «Аб зацвярджэнні Інструкцыі аб парадку правядзення рэспубліканскіх мерапрыемстваў установамі дадатковай адукацыі дзяцей і моладзі з удзелам навучэнцаў і аб прызнанні страціўшай сілу пастановы Міністэрства адукацыі Рэспублікі Беларусь ад 18.03.2008   
№ 24»;

- Пастанова Савета Міністраў Рэспублікі Беларусь ад 06.01.1999   
№ 13 «Аб падтрымцы Беларускай рэспубліканскай піянерскай арганізацыі».

Асноўным юрыдычным дакументам, які рэгламентуе дзейнасць ГА «БРПА», з'яўляецца Статут ГА «БРПА» (зарэгістраваны рашэннем Міністэрства юстыцыі Рэспублікі Беларусь ад 26.02.1991, пасведчанне аб дзяржаўнай рэгістрацыі № 64).

ГА «БРПА» распрацаваны палажэнні: аб сімволіцы, традыцыях, структурных падраздзяленнях, членскіх узносах, вядзенні дакументацыі і інш.

З мэтай абнаўлення іміджавай стратэгіі, формаў і метадаў работы ГА «БРПА», дасягнення інтэграцыі і прасоўвання мэты і задач піянерскай арганізацыі ў соцыуме зацверджана і дзейнічае Канцэпцыя развіцця ГА «БРПА» на 2021–2025 гады (далей – Канцэпцыя): <https://brpo.by/vozhatym/pedagogam/#1565544311551-e23644b6-1612>.

Згодна з заканадаўствам ГА «БРПА», як і любое іншае грамадскае аб'яднанне, абавязана выконваць нормы і патрабаванні, якія прад'яўляюцца да парадку работы з дакументамі, іх апрацоўкі, захоўвання, устаноўленыя дзяржаўнай архіўнай службай Рэспублікі Беларусь. У мэтах правільнага фарміравання і ўліку спраў у адасобленых арганізацыйных структурах ГА «БРПА» складаецца наменклатура спраў, якая ўяўляе сабой сістэматызаваны спіс найменняў спраў, якія ўтвараюцца ў працэсе дзейнасці грамадскага аб'яднання з указаннем тэрмінаў іх захоўвання.

**3. Арганізацыя дзейнасці ГА «БРПА» ва ўстановах агульнай сярэдняй адукацыі.**

Арганізацыйнай структурай ГА «БРПА» ва ўстановах агульнай сярэдняй адукацыі з'яўляецца піянерская дружына. Згодна са Статутам ГА «БРПА» членам арганізацыі можа быць любы грамадзянін Рэспублікі Беларусь, асоба без грамадзянства, а таксама замежны грамадзянін, які пастаянна пражывае ў Рэспубліцы Беларусь, які дасягнуў 7-гадовага ўзросту і старэйшы, які прызнае Статут і праграмныя дакументы ГА «БРПА».

Члены ГА «БРПА» ад 7 да 10 гадоў называюцца «акцябраты», ад 10 да 14 гадоў – «піянеры». Члены ГА «БРПА» старэйшыя за 15 гадоў называюцца «важатыя» або «лідары».

Рашэнне аб прыёме ў ГА «БРПА» прымае Збор піянерскай дружыны, атрада на падставе пісьмовай або вуснай заявы ўступаючага. Рашэнне прымаецца простай большасцю галасоў. У тым выпадку, калі піянерская дружына не створана, заява аб уступленні ў ГА «БРПА» падаецца ў вышэйстаячы Савет ГА «БРПА», які і прымае рашэнне.

Улік членаў піянерскай дружыны вядзе педагог-арганізатар установы агульнай сярэдняй адукацыі, у выпадку, калі піянерская дружына не створана, – вышэйстаячы Савет ГА «БРПА».

Акцябраты – члены піянерскай арганізацыі ва ўзросце ад 7 да 10 гадоў. Акцябраты арганізуюць сваю жыццядзейнасць у рамках работы піянерскай дружыны ўстаноў агульнай сярэдняй адукацыі пры садзейнічанні педагогаў І ступені агульнай сярэдняй адукацыі, выхавальнікаў групы падоўжанага дня.

Прыём у ГА «БРПА» дзяцей ад 7 да 10 гадоў праводзіцца адначасова з рытуалам прысваення назвы «акцябронак» ва ўрачыстай абстаноўцы на Зборы піянерскага атрада, піянерскай дружыны.

Рытуал урачыстага павязвання гальштука, уручэння акцябрацкіх, піянерскіх значкоў праводзіцца на ўрачыстай лінейцы ў азнаменаванне дзяржаўных свят, свят піянерскай арганізацыі, а таксама ў гонар найбольш значных падзей у жыцці піянерскай дружыны.

Піянерскія дружыны ствараюцца на базе ўстаноў адукацыі паводле Статута ГА «БРПА», калі рашэнне аб'яднацца прынялі не менш як пяць чалавек. Рашэнне аб стварэнні піянерскай дружыны прымаюць самі піянеры. Дадзенае рашэнне зацвярджаецца вышэйстаячым Саветам ГА «БРПА». У выпадку, калі піянерская дружына налічвае больш за 20 чалавек, яна можа быць падзелена на два і больш атрадаў.

Вышэйшым органам самакіравання піянерскай дружыны з'яўляецца Збор.

Збор піянерскай дружыны праводзіцца па меры неабходнасці, але не радзей чым адзін раз у два месяцы.

Збор піянерскай дружыны правамоцны пры ўдзеле ў яго працы больш за палову членаў ГА «БРПА», якія стаяць на ўліку ў адпаведнай піянерскай дружыне. Рашэнні Збору прымаюцца простай большасцю галасоў.

Паміж Зборамі працай дружыны кіруе Савет дружыны на чале са старшынёй Савета дружыны.

Вышэйшым органам піянерскага самакіравання ў атрадзе з'яўляецца Збор піянерскага атрада. Паміж Зборамі працай атрада кіруе Савет атрада на чале са старшынёй Савета атрада.

Улік піянерскіх дружын вядзе вышэйстаячы Савет ГА «БРПА».

*Парадак выплаты ўзносаў*

Пасля вуснай заявы жадаючага і з пісьмовай згоды законных прадстаўнікоў, рашэння Збору піянерскай дружыны або Савета вышэйстаячага органа ГА «БРПА» пры адсутнасці першаснай піянерскай арганізацыі (калектыву) аб уступленні і атрыманні звання «акцябронак», «піянер» выплачваецца ўступны ўзнос. Пералічэнне членскіх узносаў ажыццяўляецца на разліковы рахунак ГА «БРПА» шляхам безнаяўнага разліку з указаннем у плацёжным даручэнні (квітанцыі) прызначэння плацяжу – «уступны ўзнос» з улікам камісіі банка.

Плацёжнае даручэнне (квітанцыя) служыць падставай для атрымання сімволікі ГА «БРПА» ў колькасці, якая адпавядае суме пералічаных сродкаў.

*Педагагічная падтрымка дзейнасці піянерскай дружыны*

Згодна з Адзіным кваліфікацыйным даведнікам пасад служачых, зацверджаным пастановай Міністэрства працы і сацыяльнай абароны Рэспублікі Беларусь ад 21.10.2011 № 105, каардынуюць дзейнасць дзіцячых і моладзевых грамадскіх аб'яднанняў намеснік дырэктара па выхаваўчай рабоце і педагог-арганізатар. Педагог-арганізатар «…каардынуе дзейнасць аб'яднанняў па інтарэсах, дзіцячых, моладзевых і іншых грамадскіх аб'яднанняў. Садзейнічае іх утварэнню, рэалізацыі мэт і задач, прадугледжаных статутамі гэтых фарміраванняў…».

Ад падрыхтаванасці дарослага да супрацоўніцтва, здольнасці стаць раўнапраўным членам аб'яднанняў залежыць, ці здолее педагог-арганізатар стаць для дзяцей і падлеткаў асабістым прыкладам сацыяльнай актыўнасці.

Педагогу-арганізатару неабходна валодаць уменнямі і навыкамі арганізатарскай дзейнасці: умець правільна вызначаць мэты і задачы, планаваць сваю работу, адбіраць найбольш мэтазгодныя формы і метады работы з акцябратамі і піянерамі, узаемадзейнічаць з кіраўніцтвам установы адукацыі, кіраўнікамі ўстаноў дадатковай адукацыі дзяцей і моладзі.

Педагог-арганізатар павінен будаваць працу піянерскай дружыны так, каб знайсці для кожнага атрада тую ступень удзелу ў агульных справах, якая адпавядала б узроўню развіцця калектыву, стварыць узаемадзеянне атрадаў у дружыне, згуртаваць піянераў і акцябрат.

*Дакументацыя ў піянерскай дружыне*

У мэтах удасканалення і аптымізацыі дакументазвароту ў піянерскай дружыне састаўляюцца дакументы:

1) План піянерскай дружыны на навучальны год.

2) Спіс членаў піянерскай дружыны.

3) Заявы аб уступленні.

4) Дакументы, якія пацвярджаюць уплату ўзносаў на атрыманне сімволікі.

5) Спіс Савета дружыны.

6) Статыстычныя дадзеныя.

7) Пратаколы піянерскіх Збораў.

Дакументацыю для піянерскай дружыны можна скачаць па спасылцы: <https://cloud.mail.ru/public/f9PN/3ZcyYFN7T>.

Справаздачныя матэрыялы аб правядзенні мерапрыемстваў рэкамендавана размяшчаць у сацыяльных сетках, на сайтах устаноў адукацыі, сайце піянерскай дружыны і г.д.

**4. Арганізацыйная структура ГА «БРПА» ва ўстановах дадатковай адукацыі дзяцей і моладзі.**

Немалаважную ролю ў падтрымцы і развіцці дзіцячых і моладзевых грамадскіх аб'яднанняў адыгрываюць установы дадатковай адукацыі дзяцей і моладзі, на базе якіх па тэрытарыяльнай прыкмеце арганізуюцца раённыя (гарадскія), абласныя Саветы ГА «БРПА».

Раённыя (гарадскія) арганізацыі ГА «БРПА» ўтвараюцца пры наяўнасці не менш як 10 членаў ГА «БРПА» ў адпаведным раёне (горадзе).

Вышэйшым органам самакіравання раённай (гарадской) арганізацыі ГА «БРПА» з'яўляецца Збор, які праводзіцца не радзей за адзін раз у год. Збор раённай (гарадской) арганізацыі ГА «БРПА» праводзіцца па рашэнні адпаведнага Савета раённай (гарадской) арганізацыі або па ініцыятыве 1/3 членаў ГА «БРПА», якія стаяць на ўліку ў раённай (гарадской) арганізацыі.

Збор раённай (гарадской) арганізацыі ГА «БРПА» правамоцны пры ўдзеле ў яго рабоце больш за палову членаў арганізацыі, якія знаходзяцца на ўліку ў адпаведнай арганізацыйнай структуры, або выбраных дэлегатаў.

Рашэнні Збору раённай (гарадской) арганізацыі ГА «БРПА» прымаюцца простай большасцю галасоў, за выключэннем пытанняў аб ліквідацыі ці рэарганізацыі піянерскай дружыны ГА «БРПА», якія разглядаюцца толькі пры ўдзеле ў Зборы раённай (гарадской) арганізацыі ГА «БРПА» больш за 2/3 ад агульнай колькасці яго членаў, якія стаяць на ўліку ў адпаведнай арганізацыйнай структуры, або выбраных на Збор раённай (гарадской) арганізацыі ГА «БРПА» дэлегатаў. Рашэнні па гэтых пытаннях прымаюцца не менш як 2/3 галасоў дэлегатаў.

У перыяд паміж Зборамі дзейнасцю раённай (гарадской) арганізацыі ГА «БРПА» кіруе Савет у складзе трох членаў раённай (гарадской) арганізацыі, які ўзначальвае старшыня раённай (гарадской) арганізацыі ГА «БРПА». Пасяджэнні Савета раённай (гарадской) арганізацыі ГА «БРПА» праводзяцца не радзей як адзін раз у паўгода.

Старшыня раённай (гарадской) арганізацыі ГА «БРПА» выбіраецца на Зборы адпаведнай раённай (гарадской) арганізацыі.

Абласныя (Мінская гарадская) арганізацыі ГА «БРПА» ствараюцца пры наяўнасці не менш як дзвюх раённых (гарадскіх) арганізацый ГА «БРПА» ў адпаведнай вобласці (г. Мінску).

Вышэйшым органам абласной (Мінскай гарадской) арганізацыі ГА «БРПА» з'яўляецца Злёт, які склікаецца не радзей за адзін раз у тры гады.

Злёт абласной (Мінскай гарадской) арганізацыі праводзіцца па рашэнні адпаведнага Савета абласной (Мінскай гарадской) арганізацыі ГА «БРПА» альбо па ініцыятыве 1/3 яго членаў, якія знаходзяцца на ўліку ў абласной (Мінскай гарадской) арганізацыі.

Злёт абласной (Мінскай гарадской) арганізацыі правамоцны пры ўдзеле ў яго рабоце больш за палову членаў ГА «БРПА», якія знаходзяцца на ўліку ў адпаведнай арганізацыйнай структуры, або абраных дэлегатаў.

Рашэнні прымаюцца на Злёце абласной (Мінскай гарадской) арганізацыі простай большасцю галасоў, за выключэннем пытанняў аб ліквідацыі або рэарганізацыі абласной (Мінскай гарадской) арганізацыі ГА «БРПА», якія разглядаюцца толькі пры ўдзеле ў Злёце абласной (Мінскай гарадской) арганізацыі больш за 2/3 ад агульнай колькасці членаў ГА «БРПА», якія знаходзяцца на ўліку ў адпаведнай арганізацыйнай структуры, або абраных на Злёт абласной (Мінскай гарадской) арганізацыі дэлегатаў. Рашэнні па вышэйназваных пытаннях прымаюцца не менш як 2/3 галасоў дэлегатаў.

У перыяд паміж Злётамі абласной (Мінскай гарадской) арганізацыі кіруючым органам абласной (Мінскай гарадской) арганізацыі з'яўляецца Савет, які выбіраецца на Злёце. Пасяджэнні Савета абласной (Мінскай гарадской) арганізацыі ГА «БРПА» склікаюцца па меры неабходнасці, але не радзей за адзін раз у тры месяцы. Пазачарговыя пасяджэнні Савета абласной (Мінскай гарадской) арганізацыі ГА «БРПА» склікаюцца па ініцыятыве Кантрольна-рэвізійнай камісіі абласной (Мінскай гарадской) арганізацыі або па патрабаванні не меней 1/3 членаў Савета абласной (Мінскай гарадской) арганізацыі ГА «БРПА». Рашэнні Савета абласной (Мінскай гарадской) арганізацыі ГА «БРПА» прымаюцца простай большасцю галасоў.

Савет абласной (Мінскай гарадской) арганізацыі ГА «БРПА» ўзначальвае старшыня Савета, які выбіраецца членамі Савета абласной (Мінскай гарадской) арганізацыі ГА «БРПА» са свайго складу тэрмінам на тры гады.

Вышэйстаячыя выбарныя органы ГА «БРПА» маюць права правяраць дзейнасць адпаведных ніжэйстаячых выбарных органаў арганізацыі. Рашэнні органаў ГА «БРПА» (органаў яго арганізацыйных структур) могуць быць абскарджаны ў вышэйстаячых выбарных органах ГА «БРПА», яго арганізацыйных структурах. Скарга на рашэнне Злёту арганізацыйнай структуры ГА «БРПА» падлягае разгляду Рэспубліканскім злётам ГА «БРПА».

Рэспубліканскі злёт праводзіцца па меры неабходнасці, але не радзей за адзін раз у тры гады.

Рэспубліканскі злёт праводзіцца па рашэнні Цэнтральнага Савета ГА «БРПА» або па ініцыятыве трох Саветаў абласных (Мінскай гарадской) арганізацый ГА «БРПА».

Кіруючым органам ГА «БРПА» ў перыяд паміж Рэспубліканскімі злётамі з'яўляецца Цэнтральны Савет, які каардынуе дзейнасць ГА «БРПА». Цэнтральны Савет фарміруецца з апарату Цэнтральнага Савета, старшыняў Саветаў абласных (Мінскай гарадской) арганізацый ГА «БРПО», якія ўваходзяць у склад Цэнтральнага Савета па пасадзе, арганізатараў піянерскага руху, іншых прадстаўнікоў. Парадак фарміравання і колькасны склад Цэнтральнага Савета вызначаюцца Рэспубліканскім злётам.

**5. Асноўныя напрамкі дзейнасці педагагічнага работніка ўстановы дадатковай адукацыі дзяцей і моладзі ў структурах ГА «БРПА».**

Тэрытарыяльныя Саветы ГА «БРПА» (абласны, раённы (гарадскі)) размяшчаюцца ва ўстановах дадатковай адукацыі дзяцей і моладзі.

У асобе старшыні Збору абласной, раённай (гарадской) ГА «БРПА» могуць выступаць члены педагагічнага калектыву, якія знаходзяцца ў адміністрацыйным падпарадкаванні дырэктара ўстановы дадатковай адукацыі дзяцей і моладзі, на базе якога рэалізуецца дзейнасць грамадскай арганізацыі.

Сярод крытэрыяў адбору кандыдата на пасаду старшыні абласной, раённай (гарадской) арганізацыі ГА «БРПА» выступае яго прафесіяналізм у галіне дзейнасці ў грамадскіх арганізацыях, вопыт працы ў ГА «БРПА»; улічваюцца асобасныя якасці, актыўная жыццёвая пазіцыя.

З'яўляючыся пэўнымі інструктыўна-метадычнымі цэнтрамі ў арганізацыі працы розных структур грамадскага аб'яднання, абласныя, раённыя (гарадскія) арганізацыі ГА «БРПА» рэалізуюць сваю дзейнасць па наступных напрамках.

*Дыягностыка-аналітычная дзейнасць:*

збор статыстычных паказчыкаў па колькасці членаў абласной/раённай (гарадской) арганізацыі ГА «БРПА»;

аналіз стану, развіцця пэўнага структурнага падраздзялення грамадскай арганізацыі (абласны/раённы (гарадскі));

аналіз ступені рэалізацыі запланаваных мерапрыемстваў у мінулым навучальным годзе, якасці іх правядзення, рашэння пастаўленых задач у дасягненні мэт выхавання ў рамках дзейнасці ГА «БРПА»;

вызначэнне перспектыўных напрамкаў у дзейнасці ГА «БРПА» і яе змест.

*Інфармацыйна-метадычная дзейнасць:*

распрацоўка канцэпцый, праектаў палажэнняў, праграм правядзення мерапрыемстваў рэспубліканскага/абласнога/раённага (гарадскога) узроўню;

распрацоўка праграмы правядзення раённага (гарадскога) справаздачна-выбарнага Злёту піянераў;

абнаўленне і інфармацыйна-метадычнае суправаджэнне інфармацыйных старонак, тэматычных груп у сацыяльных сетках;

стварэнне і напаўненне арыгінальным кантэнтам, абнаўленне праграмна-метадычнага суправаджэння дзейнасці ГА «БРПА»;

падрыхтоўка, выпуск прэс-кіта, іміджавай прадукцыі і забеспячэнне імі арганізацыйных структур ГА «БРПА»;

аказанне кансультатыўнай дапамогі піянерскай дружыне ў фарміраванні піянерскага актыву, педагогам-арганізатарам – у ажыццяўленні паспяховай выхаваўчай работы ў дружынах і атрадах;

вывучэнне, выяўленне, абагульненне і распаўсюджванне лепшага вопыту сістэмы дзейнасці піянерскіх дружын;

распрацоўка праграм правядзення семінараў, канферэнцый, круглых сталоў для педагогаў-арганізатараў, выхавальнікаў, настаўнікаў пачатковай школы па праблемах арганізацыі выхаваўчай дзейнасці з навучэнцамі І ступені агульнай сярэдняй адукацыі (акцябратамі) і падлеткамі, якія навучаюцца на II ступені агульнай сярэдняй адукацыі (піянерамі) у рамках дзейнасці ГА «БРПА»;

распрацоўка і публікацыя метадычнай і інфармацыйнай літаратуры для педагогаў, якія арганізуюць дзейнасць у дружынах і атрадах грамадскай арганізацыі;

рэалізацыя мерапрыемстваў па інфармаванні і асвеце законных прадстаўнікоў вучняў аб дзейнасці піянерскай арганізацыі;

метадычнае суправаджэнне партала дыстанцыйнага навучання арганізатараў піянерскага руху на платформе афіцыйнага сайта [https://brpo.by](https://brpo.by/);

удасканаленне прафесійнага і метадычнага ўзроўню, павышэнне кваліфікацыі.

Педагагічны работнік, які суправаджае і каардынуе дзейнасць абласнога/раённага (гарадскога) структурнага складальніка ГА «БРПА», павінен валодаць метадамі мэтавага планавання, складання комплексных праграм; ведаць асноўныя заканамернасці развіцця асобы дзіцяці, спецыфіку яго патрэб, інтарэсаў, тэорыю і методыку выхавання; мець уяўленні аб сучасных дасягненнях навукі, тэхнікі, культуры, мастацтва; валодаць зместам дзейнасці ўстаноў агульнай сярэдняй адукацыі і ўстаноў дадатковай адукацыі дзяцей і моладзі, ведаць нарматыўныя дакументы, якія рэгламентуюць іх работу.

*Дзейнасць па арганізацыі адукацыйнай прасторы:*

распрацоўка плана мерапрыемстваў арганізацыйных структур (абласных, раённых (гарадскіх)) Саветаў ГА «БРПА»;

арганізацыя і правядзенне метадычных аб'яднанняў, семінараў, канферэнцый, круглых сталоў для арганізатараў піянерскага руху;

арганізацыя ўзаемадзеяння членаў ГА «БРПА» з прадстаўнікамі іншых дзіцячых і моладзевых грамадскіх арганізацый і аб'яднанняў, устаноў агульнай сярэдняй адукацыі і дадатковай адукацыі дзяцей і моладзі, грамадскасцю;

арганізацыйная работа па стварэнні школ піянерскага актыву і яго навучанні;

арганізацыя вучобы членаў дзіцячай палаты абласнога/раённага (гарадскога) Савета ГА «БРПА»;

стварэнне школ (клубаў) для пачынаючых педагогаў-арганізатараў, якія ажыццяўляюць дзейнасць у дружынах і атрадах ГА «БРПА»;

падтрымка і суправаджэнне лідараў дзіцячага грамадскага руху;

забеспячэнне сімволікай ГА «БРПА» тых, хто ўступае ў яе рады; арганізацыйных структур піянерскай арганізацыі.

*Дзейнасць па рэалізацыі праектаў і праграм ГА «БРПА»* (культурна-масавых і метадычных мерапрыемстваў):

непасрэднае правядзенне і ўдзел прадстаўнікоў абласнога Савета (далей АС)/раённага Савета (далей РС)/(гарадскога Савета (далей ГС) ГА «БРПА» ў мерапрыемствах рэспубліканскага/абласнога/раённага (гарадскога) значэння згодна з іх планамі работы.

*Каардынацыйна-кантралюючая дзейнасць* прадстаўнікоў АС, РС (ГС) ГА «БРПА»:

правядзенне пасяджэнняў АС, РС (ГС) ГА «БРПА»;

наведванне піянерскіх дружын устаноў агульнай сярэдняй адукацыі;

кантроль за адпаведнасцю палажэнням Уставу выдадзенай дружынам сімволікі і пералічаных сродкаў;

распрацоўка і афармленне інфармацыі аб выніках правядзення значных мерапрыемстваў для размяшчэння на інтэрнет-рэсурсах   
ГА «БРПА», прадастаўленне навін на афіцыйны сайт грамадскай арганізацыі;

падрыхтоўка планавай і справаздачна-аналітычнай дакументацыі па арганізацыі дзейнасці АС, РС (ГС) ГА «БРПА»;

прадастаўленне інфармацыі аб выніках правядзення рэспубліканскіх, абласных, раённых акцый, праектаў;

стварэнне наменклатуры спраў арганізацыйнымі структурамі ГА «БРПА»;

правядзенне маніторынгу эфектыўнасці дзейнасці арганізацыйных структур ГА «БРПА».

*Дзейнасць па міжнародным супрацоўніцтве:*

устанаўленне кантактаў, узаемадзеяння членаў усіх структурных падраздзяленняў ГА «БРПА» з моладзевымі арганізацыямі краін СНД. Рэалізацыя гэтага супрацоўніцтва магчыма праз наведванне міжнародных моладзевых лагераў, удзел у конкурсах і фестывалях міжнароднага значэння.

*Планаванне*

Адзначаныя напрамкі дзейнасці розных структурных падраздзяленняў ГА «БРПА» адлюстроўваюцца ў планах адпаведных падраздзяленняў гэтай грамадскай арганізацыі, распрацаваных на год і па месяцах. План уяўляе сабой дакумент арганізацыйнай структуры ГА «БРПА», які каардынуе намаганні арганізатараў піянерскага руху ў складзе педагагічнага калектыву на чале з адміністрацыяй, накіраваныя на вырашэнне найбольш жыццёваважных праблем і пытанняў, якія забяспечваюць паспяховае функцыянаванне арганізацыі на наступны перыяд.

Перад распрацоўкай плана АС, РС (ГС) ГА «БРПА» неабходна правесці аналіз работы за мінулы навучальны год з улікам рэспубліканскіх (абласных) мерапрыемстваў. План працы АС (МДС) зацвярджаецца ЦС ГА «БРПА», план працы РС (ГС) ГА «БРПА» зацвярджаецца АС (МДС) ГА «БРПА».

У плане прапісваюцца мэты, задачы, асноўныя напрамкі дзейнасці арганізацыйных структур ГА «БРПА», таксама ўказваюцца тэрміны выканання заяўленых у плане мерапрыемстваў і адказныя за іх выкананне.

*Сацыяльныя сеткі*

Для прасоўвання ГА «БРПА» ў сацыяльных сетках выкарыстоўваецца комплексная стратэгія прасоўвання, мэтамі якой з'яўляюцца: карэкціроўка іміджу ГА «БРПА» як унутры структуры, так і на міжнароднай арэне; павышэнне ўзроўню ўцягнутасці мэтавай аўдыторыі ў сацыяльныя сеткі. Для рэалізацыі стратэгіі прасоўвання выбраны наступныя інструменты сацыяльных сетак: «УКантакце», «Інстаграм», «ЦікТок», «Аднакласнікі», «YouTube» і афіцыйны сайт ГА «БРПА» – brpo.by. Кантэнт на кожнай з пляцовак адаптаваны пад яе асноўную мэтавую аўдыторыю. Так, у сацыяльных сетках «УКантакце» і «ЦікТок» зроблены ўпор на вучняў, у той час як сацыяльная сетка «Аднакласнікі» арыентавана на дарослых – бацькоў, педагогаў. У сацыяльнай сетцы «Інстаграм» кантэнт носіць інфармацыйны характар. У «YouTube» прадстаўлены ўвесь відэакантэнт арганізацыі.

**6. Узаемадзеянне ГА «БРПА»** **і Грамадскага аб'яднання «Беларускі рэспубліканскі саюз моладзі».**

ГА «БРПА» цесна ўзаемадзейнічае з Грамадскім аб'яднаннем «Беларускі рэспубліканскі саюз моладзі» (далей – ГА «БРПА») на ўмовах узаемавыгаднага партнёрства ва ўсіх напрамках дзейнасці, у рэалізацыі праектна-праграмнай дзейнасці. Дадзеныя грамадскія аб'яднанні з'яўляюцца адзінай пляцоўкай грамадзянскага і патрыятычнага выхавання дзяцей і падлеткаў Рэспублікі Беларусь.

ГА «БРПА» і ГА «БРСМ» разам з установамі адукацыі, сям'ёй, грамадскасцю рыхтуюць піянераў да наступнай ступені росту – уступлення ў рады ГА «БРСМ», тым самым ажыццяўляюць пераемнасць: акцябронак – піянер – член ГА «БРСМ».

ГА «БРСМ» арганізуе паўсядзённую работу піянерскіх дружын, вучобу піянерскага актыву, рэалізацыю сумесных праектаў і конкурсаў і аказвае інфармацыйную падтрымку ГА «БРПА».

Грамадскія аб'яднані «БРСМ» для работы з Саветамі ГА «БРПА», піянерскімі дружынамі прызначаюць каардынатараў ГА «БРПА» на месцах па ўсёй структуры ГА «БРСМ».

У чэрвені 2022 года ГА «БРПА» і ГА «БРСМ» правялі пленарныя пасяджэнні, на якіх зацвердзілі Праграму сумеснай працы ГА «БРСМ» і ГА «БРПА» на 2022–2025 годы «Платформа магчымасцей» і каляндарны план сумеснай працы на 2022–2023 гады:  
<https://brpo.by/wp-content/uploads/2022/07/план-2022-2023.pdf>, <https://brpo.by/wp-content/uploads/2022/07/ПРАГРАМА.pdf>.